गुवाहाटी / जाकार्ता : इंन्डनेसिया हादोरनि जाकार्तायाव सोलिफुबाया थानाय एसियान गेम्स 2018 आव हारियाना हादोरसानि लाइमोन गेलेगिरि भिनेस भगतआ 50 के . जिनि खमलाइनाय बादायलाइनायाव भारत हादोरनि जाना गेलेनायाव देरहासारनानै सनानि मेडेल मोन्नो हायो । गासै भारत हादोरा दिनैसिम मोननै सनानि मेडेल मोन्नो हाबाय होन्ना खौरां मोनो । https : / / twitter . com / AmitShah / status / 1031524388028313600 भगतआ जापाननि युकि इरियीजों गेलेनानै 6.2 नम्बर मोन्नानै देरहा देरहानो हायो । बिथांआ गिबि गेलेजेन्नायनिफ्रायनो गोख्रों गेलेनानै 4.0 आव सिगांलांदोंमोन नाथाय अब्लाबो बिथांनि बेरेखा युकिआ 2 नम्बर लानो हादोंब्लाबो उनाव भगतआ 2 नम्बर मोनबावनानै 6.2 आव गेलेनाया जोबथाहोयो आरो भारतनि भिनेस भगतआ देरहासारनो हायो । देरहानायनि खौरां मोन्नानै हारियाना सरकारा गासै 3 कौटि रांजों लोगोसे बिथांनो साख्रिनि होगोन होन्ना फोसावो । 
एसियान गेम्स 2018 : हारियानानि भिनेस भगतआ सनानि मेडेलखौ मोन्नो हायो